ms sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms ms nl id id pl id id id id ms id id id id id ms ms id ms ms ms ms id id id id ms ms id ms id ms id id id id ms id ms id ms ms sv ms ms id en ms ms id id de ms ms ms id id ms ms ms tr ms id id id ms ms ms en en en en en en id id id id ms en id id jv ms id id it es id id en id ms ms ms ms ms ms
Ketiak Gatal Selepas Memakai Deodoran? Ini Sebabnya! - Hello Doktor
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Ketiak Rasa Gatal Dan Sakit? Awas, Ini Mungkin Gara-Gara Deodoran!
Ditulis oleh Fatin Zahra Disemak pada 27/08/2021
Disemak secara perubatan oleh Dr. Ahmad Wazir Aiman
“Aduh, gatal ketiak pula lepas pakai deodoran ni!” Kata Razif sambil memegang deodoran berjenama XXX dalam tangannya. Habis ketiak bengkak dan sakit!
Pasti anda juga pernah senasib dengan Razif bukan? Ketiak anda tiba-tiba rasa gatal selepas memakai deodoran ataupun produk antipeluh (antiperspirant).
Sudahlah baru tukar deodoran baru, tapi apabila pakai, badan jadi gatal pula!
Awas ya, ini mungkin tanda anda ada alergi terhadap deodoran anda!
Ikuti artikel kami untuk ketahui punca serta cara merawat kegatalan ketiak anda dengan kaedah yang selamat.
Jaga-jaga terhadap bahan kimia di dalam deodoran
Deodoran merupakan salah satu bahan kosmetik yang kita semua pakai setiap hari.
Tanpanya, kita mungkin akan rasa kurang selesa, tidak yakin dan was-was dengan bau badan sendiri.
Selalunya, sebotol deodoran mengandungi gabungan deodoran dan juga bahan antipeluh (antiperspirant).
Sama seperti sabun mandi, shampoo dan juga bahan-bahan kosmetik lain, deodoran dan antipeluh juga mengandungi banyak bahan kimia yang mungkin asing bagi kita.
Kadang-kadang, bahan kimia ini boleh sebabkan kegatalan pada kawasan ketiak anda.
Cuba periksa sama ada anda mempunyai alergi ataupun tidak dengan bahan yang terkandung dalam deodoran anda.
Ketiak sakit, gatal dan kemerah-merahan
Jika anda alami simptom ini, mungkin ada bahan kimia di dalam deodoran atau antipeluh anda yang mencetuskannya.
Alahan yang disebabkan oleh bahan kimia yang bersentuhan dengan kulit anda dinamakan alahan dermatitis sentuh (contact dermatitis).
Penyakit ini tidak berjangkit ataupun mengancam nyawa, tetapi akan menyebabkan penghidapnya rasa tidak selesa.
Jika anda rasa diri anda mengalami alergi, cuba periksa kulit di bahagian ketiak anda. Reaksi alergik yang biasa terhadap deodoran ialah:
Rasa sakit dan pedih
Kulit jadi berkuping dan naik ruam
Rasa gatal-gatal yang amat sangat
Timbul ketulan pada permukaan ketiak
Kadang-kadang, alergi terhadap deodoran dan antipeluh tidak akan berlaku serta-merta. Anda mungkin mendapat simptom setelah berbulan-bulan menggunakan deodoran yang sama.
Selain itu, disebabkan produk yang dijual di pasar raya selalu melalui proses pengubahsuaian dan penambahbaikan, mungkin alergen tersebut baru ditambah ke dalam formulasi.
Sebab itulah produk yang anda sudah pakai lama tiba-tiba sahaja buatkan anda rasa gatal-gatal!
Anda juga mungkin berminat:
Saya Risau, Betul Ke Deodoran Boleh Sebabkan Kanser Payudara?
Ini Rupanya Punca Ketiak Bau Hangit! Jangan Salahkan Deodoran
Bahan apa yang sebabkan ketiak sakit dan gatal?
Cuba anda baca informasi pada bahagian belakang deodoran anda. Ada banyak bahan kimia dalam senarai yang anda sendiri tidak pasti bukan?
Tetapi, ada beberapa bahan yang anda patut kenal dan berjaga-jaga jika anda mempunyai alahan terhadap deodoran.
3 bahan yang selalunya membuatkan kulit anda merengsa ialah pewangi, aluminium, dan juga bahan pengawet seperti paraben.
Pewangi merupakan bahan yang selalu menjadi punca alergi.
Sebuah kajian yang dijalankan dalam kalangan pesakit ekzema, 1 daripada 4 orang yang mempunyai alergi kepada pewangi mendapat tindak balas alergi ketika memakai deodoran.
Namun, keradangan mereka beransur pulih setelah bertukar menggunakan deodoran dan antipeluh yang tidak mempunyai sebarang kandungan pewangi.
Aluminium ataupun garam aluminium merupakan bahan yang digunakan secara meluas dalam produk kosmetik.
Dalam deodoran, bahan inilah yang menyekat anda daripada berpeluh!
Ada individu yang melaporkan mengalami dermatitis sentuh selepas memakai produk yang mengandungi garam aluminium, namun bilangannya amatlah sedikit.
Bahan ini boleh membuatkan ketiak anda bengkak dan sakit.
Paraben pula ialah bahan yang digunakan di dalam kosmetik untuk mengelak pertumbuhan kuman, fungi dan yis di dalam deodoran.
Walau bagaimanapun, banyak produk yang telah mengeluarkan paraben daripada formulasi mereka kerana kebimbangan pengguna mengenai paraben yang mungkin boleh mengakibatkan kanser.
Tetapi, American Cancer Society menafikan bahawa paraben boleh mengakibatkan kanser. Malah, masih tidak ada bukti yang konkrit sehingga ke hari ini yang dapat mengaitkan paraben dengan risiko kanser.
Apa yang anda perlu lakukan jika ketiak gatal selepas memakai deodoran?
Pertama sekali, basuh ketiak anda dengan air yang mengalir. Rasa ketiak gatal dan sakit patut beransur-ansur pulih.
Cuba hilangkan sebanyak mungkin sisa deodoran yang ada. Kalau boleh, gunakan sabun yang mempunyai pH yang neutral.
Sapukan krim yang boleh membuatkan ketiak anda rasa sejuk dan lega.
Anda juga boleh mengambil ais atau apa-apa bahan yang sejuk dan tekapkan pada ketiak anda untuk kurangkan rasa pedih dan gatal-gatal.
Deodoran dan antipeluh merupakan bahan kosmetik yang wajib dipakai setiap hari.
Walau bagaimanapun, masih ada risiko untuk anda mengalami gatal-gatal setelah memakai deodoran, lebih-lebih lagi setelah anda bertukar menggunakan produk baru.
Selalunya, rasa ketiak bengkak dan sakit ini akan berlalu sejurus sahaja anda bertukar kepada produk lain.
Namun, jika simptom gatal-gatal itu berkekalan, sila berjumpa doktor anda untuk rawatan lanjut.
Doktor anda boleh melakukan patch test untuk mengenal pasti apa yang menyebabkan anda mengalami tindak balas alergi.
Hello Health Group tidak menawarkan nasihat perubatan, diagnosis atau rawatan.
American Cancer Society . 2014. Antiperspirants and Breast Cancer Risk. October 14. Accessed June 16, 2020. https://www.cancer.org/cancer/cancer-causes/antiperspirants-and-breast-cancer-risk.html.
Daily Mail. n.d. Are you allergic to your anti-perspirant? Accessed June 16, 2020. https://www.dailymail.co.uk/health/article-180048/Are-allergic-anti-perspirant.html.
Heisterberg, Maria V., Torkil Menne, Klaus E. Andersen, Christian Avnstorp, Berit Kristensen, Ove Kristensen, Knud Kaaber, and Grete Laurberg. 2011. Deodorants are the leading cause of allergic contact dermatitis to fragrance ingredients. April 12. Accessed June 16, 2020. https://onlinelibrary.wiley.com/doi/abs/10.1111/j.1600-0536.2011.01889.x.
Penn Medicine. 2019. Is Deodorant Harmful for Your Health? June 6. Accessed June 16, 2020. https://www.pennmedicine.org/updates/blogs/health-and-wellness/2019/june/deodorant.
Zirwas, Matthew J., and Jessica Moennich. 2008. “Antiperspirant and Deodorant Allergy.” J Clin Aesthet Dermatol 38-43. https://www.ncbi.nlm.nih.gov/pmc/articles/PMC3013594/.
Bromidrofobia: Ketakutan Melampau dengan Bau Badan
Ini Rupanya Punca Ketiak Bau Hangit! Jangan Salahkan Deodoran
Ditulis oleh Fatin Zahra Disemak pada 27/08/2021
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.